**ระเบียบวาระ..................เรื่อง การดำเนินการโครงการตลาดประชารัฐ จังหวัดอ่างทอง**

**1. สรุปผลการจัดอบรมผู้บริหารจัดการตลาดประชารัฐ (CMO) และผู้ประกอบการ**

จังหวัดอ่างทองได้จัดโครงการอบรมด้านการบริหารจัดการตลาดประชารัฐ จังหวัดอ่างทอง ในวันพุธที่ 31 มกราคม 2561 เวลา 08.30 – 16.30 น. ณ หอประชุมองค์การบริหารส่วนจังหวัดอ่างทอง ชั้น 2 องค์การบริหารส่วนจังหวัดอ่างทอง โดยมีกลุ่มเป้าหมายประกอบด้วย ผู้บริหารตลาดประชารัฐ (CMO) หน่วยงานกำกับดูแลตลาดประชารัฐแต่ละประเภท ผู้แทนอำเภอ ผู้ประกอบการ วิทยากรและเจ้าหน้าที่ เข้าร่วมการอบรม จำนวน 183 คน โดยวิทยากรจากมหาวิทยาลัยเทคโนโลยีพระจอมเกล้าพระนครเหนือและผู้เชี่ยวชาญด้านการส่งเสริมอุตสาหกรรม และผู้แทนจากสำนักงานธนาคารเพื่อการเกษตรและสหกรณ์การเกษตรจังหวัดอ่างทอง หลักสูตรในการอบรมฯ ประกอบด้วย 1) ความรู้ ความเข้าใจเกี่ยวกับแนวทางแนวคิดการสร้างสรรค์นวัตกรรม และกลยุทธ์การทางบริหารการตลาด 2) ความรู้ ความเข้าใจเกี่ยวกับการใช้เทคโนโลยีในการพัฒนาและจัดทำระบบฐานข้อมูล ของการบริหารการตลาด

**2. การเปิดตลาดประชารัฐของดีจังหวัด ณ วัดขุนอินทประมูล**

จังหวัดอ่างทองได้จัดพิธีเปิดงาน “เกษตรและของดีเมืองอ่างทอง” ครั้งที่ 6 เมื่อวันที่ 9 กุมภาพันธ์ 2561 โดยจัดงานระหว่างวันที่ 9 - 18 กุมภาพันธ์ 2561 ณ บริเวณวัดขุนอินทประมูล ตำบลอินทประมูล อำเภอโพธิ์ทอง จังหวัดอ่างทอง ซึ่งกิจกรรมภายในงานมีการจำหน่ายสินค้า ตลาดประชารัฐจังหวัดอ่างทอง ดังนี้

(1) ตลาดประชารัฐของดีจังหวัด ดำเนินการโดย บริษัทประชารัฐรักสามัคคีจังหวัดอ่างทอง มีผู้ประกอบการร่วมกิจกรรม จำนวน 40 บูธ ยอดจำหน่าย 1,374,360 บาท (หนึ่งล้านสามแสน เจ็ดหมื่นสี่พันสามร้อยหกสิบบาท)

(2) ตลาดประชารัฐคนไทยยิ้มได้ (สัญจร) ดำเนินการโดย สำนักงานพัฒนาชุมชนจังหวัดอ่างทอง มีผู้ประกอบการร่วมกิจกรรม จำนวน 49 บูธ ยอดจำหน่าย 2,908,410 บาท (สองล้าน เก้าแสนแปดพันสี่ร้อยสิบบาท)

โดยบรรยากาศภายในตลาดเป็นการจำหน่ายสินค้าอุปโภคบริโภค และการจัดตลาดย้อนยุคที่มีทั้งตลาดหาบ ปูเสื่อนั่งรับประทานบนพื้นและตลาดแผงกระท่อมไม้ไผ่หลังคามุงจากนั่งรับประทานบนแคร่ไม้ไผ่ ที่สะท้อนถึงวิถีชีวิตเอกลักษณ์และวัฒนธรรมของคนภาคกลาง รายได้จากการจำหน่าย ยังไม่หักค่าใช้จ่าย ระหว่างวันที่ 9 – 18 กุมภาพันธ์ 2561 รวมจำนวน 4,282,770 บาท (สี่ล้าน สองแสนแปดหมื่นสองพันเจ็ดร้อยเจ็ดสิบบาท)

**3. การเปิดตลาดประชารัฐ ตลาดวัฒนธรรม ถนนสายวัฒนธรรม ณ วัดจันทรังษี**

เมื่อวันที่ 23 กุมภาพันธ์ 2561 เวลา 14.30 น. จังหวัดอ่างทองได้มีพิธีเปิดตลาดประชารัฐ “ถนนสายวัฒนธรรม” ณ บริเวณวัดจันทรังษี ตำบลหัวไผ่ อำเภอเมืองอ่างทอง จังหวัดอ่างทอง โดยผู้ว่าราชการจังหวัดอ่างทองได้มอบหมายนายรัฐฐะ สิริธรังศรี รองผู้ว่าราชการจังหวัดอ่างทอง เป็นประธานในพิธีเปิดงานฯ ตลาดประชารัฐ “ถนนสายวัฒนธรรม” ดำเนินการโดย สำนักงานวัฒนธรรมจังหวัดอ่างทอง เปิดจำหน่ายสินค้าทุกวันเสาร์ – อาทิตย์ ระหว่างวันที่ 24 กุมภาพันธ์ – 25 มีนาคม 2561 การดำเนินโครงการฯ ระหว่างวันที่ 24 – 25 กุมภาพันธ์ 2561 มีผู้ประกอบการร่วมกิจกรรม จำนวน 30 บูธ ยอดจำหน่าย 42,200 บาท (สี่หมื่นสองพันสองร้อยบาท)

/4.ยอดการ...

-2-

**4. ยอดการจำหน่ายสินค้า**

จังหวัดอ่างทองได้ดำเนินการเปิดตลาดประชารัฐครั้งแรก ในวันที่ 5 ธันวาคม 2560 มียอดการจำหน่ายสินค้า ดังนี้

(1) ระหว่างวันที่ 5 ธันวาคม 2560 - 31 มกราคม 2561 รายได้จากการประกอบการ รวมจำนวน 5,299,503 บาท (ห้าล้านสองแสนเก้าหมื่นเก้าพันห้าร้อยสามบาท)

(2) ระหว่างวันที่ 1 - 25 กุมภาพันธ์ 2561 รายได้จากการประกอบการ รวมจำนวน 4,364,840 บาท (สี่ล้านสามแสนหกหมื่นสี่พันแปดร้อยสี่สิบบาท)

**(3) เมื่อรวมรายได้จากการประกอบการจำหน่ายสินค้า ระหว่างวันที่ 5 ธันวาคม 2560 – 25 กุมภาพันธ์ 2561 รวมทั้งสิ้น 9,664,343 บาท (เก้าล้านหกแสนหกหมื่นสี่พันสามร้อย สี่สิบสามบาท)**

*จัดทำโดย กลุ่มงานศูนย์ดำรงธรรมจังหวัด*

*สำนักงานจังหวัดอ่างทอง*